b"\n_START_ARTICLE_\n\xc4\x8ci\xc4\x8da\n_START_PARAGRAPH_\nV Ju\xc5\xbeni in Srednji Ameriki je \xc4\x8di\xc4\x8da fermentirana (alkoholna) ali nefermentirana pija\xc4\x8da, obi\xc4\x8dajno pridobljena iz zrn koruze ali sadja . \xc4\x8ci\xc4\x8da je koruzno pivo, znano kot chicha de jora in brezalkoholna pija\xc4\x8da, kot je chicha morada. Arheobotaniki so na\xc5\xa1li dokaze za \xc4\x8di\xc4\x8do iz koruze, la\xc5\xbenega poprovca Schinus molle in stro\xc4\x8dnice Prosopis. \xc4\x8ci\xc4\x8da se lahko izdeluje tudi iz kvinoje, lobode (ka\xc3\xb1iwa) Chenopodium pallidicaule, ara\xc5\xa1idov (Arachis hypogaea), korena manioke (imenovanega tudi yuca ali kasava), palmovega sadja, krompirja, oke Oxalis tuberosa, cha\xc3\xb1arja (Geoffroea decorticans) ali razli\xc4\x8dnih drugih plodov._NEWLINE_Medtem ko je \xc4\x8di\xc4\x8da najpogosteje povezana s koruzo, se beseda v Andih uporablja za skoraj vsako doma\xc4\x8do fermentirano pija\xc4\x8do in \xc5\xa1tevilne nefermentirane pija\xc4\x8de. Veliko razli\xc4\x8dnih koruznih zrn ali sadnih plodov uporabljajo za \xc4\x8di\xc4\x8do v razli\xc4\x8dnih regijah. Na\xc4\x8din, kako se \xc4\x8di\xc4\x8da izdeluje in definira, se spreminja glede na regijo.\n_START_SECTION_\nEtimologija in s tem povezane fraze\n_START_PARAGRAPH_\nTo\xc4\x8den izvor besede chicha je predmet razprav. Eno prepri\xc4\x8danje je, da je beseda izvira iz Tainske civilizacije in postala splo\xc5\xa1ni izraz v \xc5\xa1pan\xc5\xa1\xc4\x8dini za opredelitev vseh fermentiranih pija\xc4\x8d, ki jih pijejo domorodna ljudstva v Amerikah. Mo\xc5\xbeno je, da je bila ena prvih uporab izraza chicha pri ljudstvu Kuna (ali Guna), ki so \xc5\xbeiveli v Kolumbiji in Panami, Kuna. Vendar pa po besedah  \xc5\xa0panske kraljeve akademije (Real Academia Espa\xc3\xb1ola) in drugih avtorjev beseda prihaja iz Kuna besede chichab ali chiab, kar pomeni koruzo. Po besedah don Luis G. Iza izvira iz besede v jeziku Nahuatl chichiatl, kar pomeni 'fermentirano vodo'; glagol chicha pomeni 'kisla pija\xc4\x8da' in pripona -atl, kar pomeni 'voda'. Te etimologije se med seboj ne izklju\xc4\x8dujejo._NEWLINE_Skupni \xc5\xa1panski izraz Ni chicha ni limonada (niti \xc4\x8di\xc4\x8da niti limonada) je pribli\xc5\xbeno enak sloven\xc5\xa1\xc4\x8dini 'ne ti\xc4\x8d ne mi\xc5\xa1', ki se uporablja, kadar se nekaj ne uvrsti v kategorijo.\n_START_SECTION_\nPriprava\n_START_PARAGRAPH_\nChicha de jora je koruzno pivo, pripravljeno z nakaljeno koruzo, izvle\xc4\x8dkom slada sladkorjev, vrenja pivine in fermentiranja v velikih posodah, tradicionalno velikih glinenih kadeh, ve\xc4\x8d dni._NEWLINE_Obi\xc4\x8dajno pivovar naredi \xc4\x8di\xc4\x8do v velikih koli\xc4\x8dinah in za to uporablja veliko te glinene posode. Te kadi se zlahka razgradijo in jih je mogo\xc4\x8de uporabiti le nekajkrat. Pivovarji lahko uredijo svoje posode v vrstah, z ognjem na sredini, da zmanj\xc5\xa1ajo izgubo toplote ._NEWLINE_Postopek za izdelavo \xc4\x8di\xc4\x8de je v bistvu enak postopku pridelave pivovarskega je\xc4\x8dmena. Tradicionalno uporabijo koruzo jora, vrsta sladke koruze iz Andov. Posebna vrsta ali kombinacija koruze, ki se uporablja pri izdelavi chicha de jora pove, kje je bila izdelana.  Nekateri dodajo kvinojo ali druge dodatke, da bi zagotovili gostoto; potem jo kuhajo. Med procesom vrenja se \xc4\x8di\xc4\x8da preme\xc5\xa1a in gazira tako, da se prepre\xc4\x8di prevretje. Chancaca, trda oblika sladkorja (kot sladkorni trs), pomaga pri procesu fermentacije. Drugi na\xc4\x8dini za izdelavo \xc4\x8di\xc4\x8de so, da ljudje \xc5\xbeve\xc4\x8dijo koruzo, nato to pljuvajo v vodo in pustijo me\xc5\xa1anico fermentirati nekaj tednov. Po mletju koruze in pivske pija\xc4\x8de se \xc4\x8di\xc4\x8da nato preseje. Tradicionalno se precedi skozi veliko krpo. Toko se lo\xc4\x8di koruza od \xc4\x8di\xc4\x8de. _NEWLINE_V nekaterih kulturah, namesto kaljenja koruze, da sprostijo \xc5\xa1krob v njej, koruzo \xc5\xbeve\xc4\x8dijo da se navla\xc5\xbei v ustih in se oblikuje v majhne kroglice, ki jih nato splaknejo in posu\xc5\xa1ijo . Naravno nastajajo\xc4\x8di encimi ptyalin v slini katalizirajo razgradnjo \xc5\xa1kroba v koruzi v maltozo. Ta postopek \xc5\xbeve\xc4\x8denja zrn ali drugega \xc5\xa1kroba je bil uporabljen pri proizvodnji alkoholnih pija\xc4\x8d v anti\xc4\x8dnih kulturah po vsem svetu, med drugim tudi na Japonskem. \xc4\x8ci\xc4\x8da pripravljena na ta na\xc4\x8din, je znana kot chicha de muko. _NEWLINE_ Chicha morada je nefermenirana \xc4\x8di\xc4\x8da, ki je obi\xc4\x8dajno narejena iz klasa vijoli\xc4\x8dne koruze (ma\xc3\xadz morado), ki se kuha z ananasovo skorjo, cimetom in klin\xc4\x8dki. To da mo\xc4\x8dno, vijoli\xc4\x8dno obarvano teko\xc4\x8dino, ki jo nato pome\xc5\xa1ajo s sladkorjem in limono. Ta pija\xc4\x8da se po navadi pije kot osve\xc5\xbeitev. V zadnjih letih so na\xc5\xa1li \xc5\xa1tevilne zdravstvene prednosti vijoli\xc4\x8dne koruze.  Chicha morada je pogosta v bolivijskih in perujskih kulturah in se jo navadno pije kot spremljevalna hrana._NEWLINE_\xc5\xbdenske so najbolj povezane s proizvodnjo \xc4\x8di\xc4\x8de. Mo\xc5\xa1ki in otroci so vpleteni v proces izdelave \xc4\x8di\xc4\x8de, \xc5\xbeenske pa nadzorujejo proizvodnjo in distribucijo . Za mnoge \xc5\xbeenske v andski dru\xc5\xbebi je izdelava in prodaja \xc4\x8di\xc4\x8de klju\xc4\x8dni del njihove identitete, saj zagotavlja znatno koli\xc4\x8dino politi\xc4\x8dne mo\xc4\x8di in vpliva.\n_START_SECTION_\nUporaba\n_START_PARAGRAPH_\nChicha de jora je \xc5\xbee tiso\xc4\x8dletja pripravljena in uporabljena v skupnostih v Andih. Inki so jo uporabljala za ritualne namene in to v velikih koli\xc4\x8dinah med verskimi festivali. Mline v katerih so jo verjetno pripravljali, so na\xc5\xa1li v Machu Picchuju._NEWLINE_V Inkovskem imperiju so \xc5\xbeenske pou\xc4\x8devale tehnike izdelave piva \xc4\x8di\xc4\x8da v Aqlla Wasi (\xc5\xbeenske \xc5\xa1ole). _NEWLINE_Vendar pa je v zadnjih letih tradicionalno pripravljena \xc4\x8di\xc4\x8da vedno bolj redka. Samo v majhnem \xc5\xa1tevilu mest in vasi v Boliviji , Peruju, Ekvadorju, Kolumbiji in Kostariki, jo \xc5\xa1e vedno pripravljajo. _NEWLINE_\xc5\xa0e vedno je zelo priljubljena po ju\xc5\xbenem Peruju, kjer se prodaja v vsakem mestnem sredi\xc5\xa1\xc4\x8du in v stanovanjskih soseskah ve\xc4\x8djih mest. Obi\xc4\x8dajno se prodajajo v chicherias, ki je sestavljena iz neuporabljene sobe ali kota v notranjosti dvori\xc5\xa1\xc4\x8da doma. Ta podjetja obi\xc4\x8dajno delujejo brez dovoljenj in znatno pove\xc4\x8dajo dohodek dru\xc5\xbeine. Na lokal ka\xc5\xbee bambusova palica, ki dr\xc5\xbei odprta vrata in je okra\xc5\xa1ena pogosto z rde\xc4\x8do zastavo, ro\xc5\xbeami, trakovi ali barvnimi plasti\xc4\x8dnimi vre\xc4\x8dkami._NEWLINE_Obi\xc4\x8dajno se prodajajo v velikih kozarcih (1/2 litrskih), ki jih je treba spiti na lokaciji ali v litrih, \xc4\x8de jo vzamete domov. \xc4\x8ci\xc4\x8da se prodaja naravnost iz posode za kuhanje, kjer je bila pripravljena. Na obmo\xc4\x8dju Cuzca pogosto pivec najprej kapne del pene\xc4\x8de teko\xc4\x8dine na tla z besedami \xc2\xbbPachamama, santa tierra\xc2\xab\xc2\xa0(Pachamama je v ke\xc4\x8duan\xc5\xa1\xc4\x8dini 'mama Zemlja', santa tierra v \xc5\xa1pan\xc5\xa1\xc4\x8dini 'blagoslovljeno tla'), tradicija iz \xc4\x8dasa \xc5\xa1panskega osvajanja. Ta tradicija prelivanja prvega dela pija\xc4\x8de (vklju\xc4\x8dno s pivom) je zdravica tudi v visokogorju Bolivije (kjer je znano kot ch'alla), s pojasnilom, da dajo prvi sade\xc5\xbe materi Zemlji._NEWLINE_Chicha morada naj bi zni\xc5\xbeala krvni tlak. Chicha de jora se tudi prou\xc4\x8duje kot protivnetno sredstvo za prostato._NEWLINE_\xc4\x8ci\xc4\x8do je mogo\xc4\x8de me\xc5\xa1ati s Coca sek, kolumbijsko pija\xc4\x8do iz listov koke.\n_START_SECTION_\nRegionalne razli\xc4\x8dice\n_START_PARAGRAPH_\nObstajajo \xc5\xa1tevilne regionalne sorte \xc4\x8di\xc4\x8de, ki jih je mogo\xc4\x8de pribli\xc5\xbeno razdeliti na ni\xc5\xbeinske (Amazonia) in hribovske sorte, ki jih je veliko.\n_START_SECTION_\nAmazonija\n_START_PARAGRAPH_\nV celotnem Amazonskem bazenu (vklju\xc4\x8dno z notranjostjo Ekvadorja, Peruja in Brazilije) je \xc4\x8di\xc4\x8da obi\xc4\x8dajno izdelana iz kasave, vendar je znano, da se uporablja tudi banane za kuhanje.  Tradicionalno so \xc5\xbeenske \xc5\xbeve\xc4\x8dile oprano in lu\xc5\xa1\xc4\x8deno kasavo in pljuvale sok v skledo. Korenina kasave je zelo \xc5\xa1krobna, zato encimi v slini hitro pretvorijo \xc5\xa1krob v preprost sladkor, ki ga \xc5\xa1e naprej pretvarjajo divji kvas ali bakterije v alkohol. Po tem, ko sok v skledi nekaj ur fermentira, bo rezultat rahlo sladka in kisla \xc4\x8di\xc4\x8da, podobna po videzu na nemastnemu mleku. V perujski Amazoniji se pija\xc4\x8da imenuje masato._NEWLINE_Tradicionalno je, da dru\xc5\xbeine ponudijo \xc4\x8di\xc4\x8do gostom. Otrokom se ponudi sve\xc5\xbea \xc4\x8di\xc4\x8da, ki ni fermentirala, medtem ko odraslim ponudijo fermentirano \xc4\x8di\xc4\x8do; najbolj visoko fermentirana \xc4\x8di\xc4\x8da, ki ima pomembno vsebnost alkohola, je rezervirana za mo\xc5\xa1ke.\n_START_SECTION_\nBolivija\n_START_PARAGRAPH_\nV Boliviji je \xc4\x8di\xc4\x8da najpogosteje narejena iz koruze, zlasti v visokogorju, vendar je \xc4\x8di\xc4\x8da iz amaranta tudi tradicionalna in priljubljena. \xc4\x8ci\xc4\x8da, narejena iz sladke manioke ali banane, je prav tako pogosta v ni\xc5\xbeinskih predelih . Dober opis bolivijskega na\xc4\x8dina izdelave \xc4\x8di\xc4\x8de najdemo v Cutler, Hugh in Martin Cardenasu, Chicha a native South American Beer.\n_START_SECTION_\n\xc4\x8cile\n_START_PARAGRAPH_\nV \xc4\x8cilu sta dve glavni vrsti \xc4\x8di\xc4\x8de: jabol\xc4\x8dna \xc4\x8di\xc4\x8da, proizvedena v ju\xc5\xbenem \xc4\x8cilu in grozdna \xc4\x8di\xc4\x8da, proizveden v osrednjem \xc4\x8cilu. Obe sta alkoholni pija\xc4\x8di brez destilacije, samo fermentirani. \xc4\x8ci\xc4\x8da se ve\xc4\x8dinoma porabi na pode\xc5\xbeelju in med praznovanji, kot je Fiestas Patrias 18. septembra. \xc4\x8ci\xc4\x8da obi\xc4\x8dajno ni mogo\xc4\x8de najti v uradnih trgovinah, razen \xc4\x8de je blizu 18. septembra.\n_START_SECTION_\nKuba\n_START_PARAGRAPH_\nV vzhodnih delih Kube je pija\xc4\x8da, ki temelji na fermentiranih ananasovih skorjah (podobna mehi\xc5\xa1kemu tepache), imenovana \xc4\x8di\xc4\x8da.\n_START_SECTION_\nKolumbija\n_START_PARAGRAPH_\nV Bogoti, glavnem mestu dana\xc5\xa1nje Kolumbije, je recept preprost; kuhana koruza s sladkorjem, fermentirana \xc5\xa1est do osem dni. ,\n_START_SECTION_\nEkvador\n_START_PARAGRAPH_\nVe\xc4\x8dji festival \xc4\x8di\xc4\x8da piva, Yamor, poteka v za\xc4\x8detku septembra v Otavalu. Ima svoje korenine v 1970-ih, ko so se doma\xc4\x8dini odlo\xc4\x8dili za o\xc5\xbeivitev stare tradicije ozna\xc4\x8devanja pridelave koruze pred septembrskim ekvinocijem. Ti doma\xc4\x8dini so govorili ke\xc4\x8duan\xc5\xa1\xc4\x8dino in Yamor je bilo ime za \xc4\x8di\xc4\x8do. Festival vklju\xc4\x8duje glasbene skupine, parade, ognjemete in poku\xc5\xa1anje \xc4\x8di\xc4\x8de.\n_START_SECTION_\nSalvador\n_START_PARAGRAPH_\nV Salvadorju se \xc4\x8di\xc4\x8da obi\xc4\x8dajno nana\xc5\xa1a na alkoholne pija\xc4\x8de, narejene iz koruze, panele (nerafiniran trsni sladkor) in ananasa. Uporablja se kot pija\xc4\x8da in tudi kot sestavina za \xc5\xa1tevilne tradicionalne jedi, kot je Gallo en Chicha (tradicionalna pi\xc5\xa1\xc4\x8dan\xc4\x8dja jed), lokalna razli\xc4\x8dica Coq au vin (pi\xc5\xa1\xc4\x8danec z vinom, lardoni, gobami in po \xc5\xbeelji \xc4\x8desnom). Brezalkoholna razli\xc4\x8dica, ki se po navadi imenuje fresco de chicha (\xc4\x8di\xc4\x8da brezalkoholna pija\xc4\x8da), je narejena z enakimi sestavinami, vendar ni fermentirana.\n_START_SECTION_\nHonduras\n_START_PARAGRAPH_\nV Hondurasu je ljudstvo Pech izvajal obred Kesh, kjer je \xc5\xa1aman kontaktiral duhovni svet. Kesh bi se lahko dr\xc5\xbeal iz razli\xc4\x8dnih razlogov, nekaj pa tudi, da bi pomirili jezne duhove ali pomagali pokojnemu \xc4\x8dlanu skupnosti na poti po smrti. V tem obredu so pili \xc4\x8di\xc4\x8do narejeno iz juke. Obred se ne izvaja ve\xc4\x8d, pija\xc4\x8da pa je \xc5\xa1e vedno namenjena posebnim prilo\xc5\xbenostim samo v dru\xc5\xbeini.\n_START_SECTION_\nNikaragva\n_START_PARAGRAPH_\nV Managui in Granadi je chicha de maiz tipi\xc4\x8dna pija\xc4\x8da, nefermentirana in zelo mrzla. Pogosto ima okus banan ali vanilije, prodajalke pa lahko sli\xc5\xa1ijo, ko na trgih kli\xc4\x8dejo\xc2\xa0\xc2\xbb\xc2\xa1Chicha, cafe y jugo frio!\xc2\xab._NEWLINE_Nikaragovska chicha de maiz je narejena iz koruze namo\xc4\x8dene \xc4\x8dez no\xc4\x8d v vodi. Naslednji dan se zmelje in doda v voda, doda se rde\xc4\x8de barvilo in celotna zmes kuha. Ko se ohladi se doda sladkor in ve\xc4\x8d vode. Naslednji dan se doda dodatna voda, sladkor in aroma. \xc4\x8ceprav je na voljo fermentirana \xc4\x8di\xc4\x8da, je nefermentiran tip najpogostej\xc5\xa1i.\n_START_SECTION_\nPanama\n_START_PARAGRAPH_\nV Panami lahko \xc4\x8di\xc4\x8da preprosto pomeni sadno pija\xc4\x8do. Nefermentirana \xc4\x8di\xc4\x8da se pogosto imenuje batido, drugo ime za vsako pija\xc4\x8do, ki vsebuje sadni pire. Lokalno, med ljudstvom Kuna ali Gundetule, veriga otokov San Blas, se chicha fuerte nana\xc5\xa1a na fermentirano koruzo in babi\xc4\x8dino zmes, ki jo u\xc5\xbeivajo v posebnih ali svetih dneh. Medtem ko se chicha fuerte najbolj tradicionalno nana\xc5\xa1a na \xc4\x8di\xc4\x8do iz kaljene koruze (kalitev pomaga pri pretvorbi \xc5\xa1kroba v sladkor), se lahko poljubno sadje fermentira v edinstvene doma\xc4\x8de razli\xc4\x8dice pija\xc4\x8de. Na pode\xc5\xbeelskih obmo\xc4\x8djih je chicha fuerte osve\xc5\xbeitev med delom in po njem v skupnosti (juntas) ter med plesom (tamboritos).\n_START_SECTION_\nPeru\n_START_PARAGRAPH_\nPomembnost \xc4\x8di\xc4\x8de v dru\xc5\xbebenem in religioznem svetu Latinske Amerike je najbolje spoznati po osrednji vlogi pija\xc4\x8de v starodavnem Peruju. Koruza je veljala za sveto zrnje, zato je imela \xc4\x8di\xc4\x8da zlasti zelo visok status. V velikih koli\xc4\x8dinah je bila porabljena med in po \xc5\xbeetvi in po njej, zato je bilo prazni\xc4\x8dno razpolo\xc5\xbeenje s petjem, plesom in \xc5\xa1alami. Darovali so jo bogov in prednikom, podobno kot druge fermentirane pija\xc4\x8de po vsem svetu. Na primer v inkovski prestolnici Cuzco je kralj prelil \xc4\x8di\xc4\x8do v zlato skledo na popku vesolja, okra\xc5\xa1enem kamnitem podiju s prestolom in stebrom, na osrednjem trgu. \xc4\x8ci\xc4\x8da je po tem stekla v tempelj Sonca, da so veseli gledalci gledali kako bog pije pivo. Na ve\xc4\x8dini festivalov so navadni ljudje po glavnem prazniku sodelovali v dnevih neizmernega pitja, da so se \xc5\xa0panci zgra\xc5\xbeali nad pijanci._NEWLINE_\xc4\x8clove\xc5\xa1ke \xc5\xbertve je bilo treba najprej umiti s \xc4\x8di\xc4\x8do, nato pa so jih hranili po cevi s \xc5\xa1e ve\xc4\x8d \xc4\x8di\xc4\x8de, medtem ko so le\xc5\xbeali pokopani v grobu. Posebna sveti\xc5\xa1\xc4\x8da, razpr\xc5\xa1ena po celotnem imperiju in mumije kraljev in prednikov so ritualno kopali v koruzni moki in predstavljali z darovano \xc4\x8di\xc4\x8do v spremljavi plesa in glasbe. Tudi danes Perujci zlijejo nekaj \xc4\x8di\xc4\x8de na \xc2\xbbmati Zemljo\xc2\xab\xc2\xa0iz skupne skodelice, ko sedejo skupaj, da bi pili; skodelica nato potuje po vrstnem redu in socialnem statusu pivca, kot zaporedje daritve.\n_START_SECTION_\nVenezuela\n_START_PARAGRAPH_\nV Venezueli sta chicha ali chicha de arroz narejena iz kuhanega ri\xc5\xbea, mleka, sladkorja; je na splo\xc5\xa1no bele barve in ima konsistenco jaj\xc4\x8dnega likerja. Obi\xc4\x8dajno se uporablja kot sladka, osve\xc5\xbeilna pija\xc4\x8da s cimetom ali kondenziranim mlekom. Ne vsebuje alkohola, ker ni fermentirana. V\xc4\x8dasih je narejena iz testenin ali zdroba namesto ri\xc5\xbea in se imenuje chicha de pasta. _NEWLINE_V ve\xc4\x8dini velikih mestih jo ponujajo na ulici ljudje, ki se obi\xc4\x8dajno imenujejo Chicheros, in uporabljajo me\xc5\xa1anico moke in samo dodajo vodo in zdrobljen led in slamico, lahko na zahtevo dodajo cimet, \xc4\x8dokoladni \xc4\x8dips ali sladko kondenzirano mleko na vrhu. Kupi se tudi v komercialnih predstavitvah, tako kot je mleko in sokovi. Venezuelske andske regije (kot je M\xc3\xa9rida) izdelujejo alternativno razli\xc4\x8dico z dodanim fermentiranim ananasom, ki ima bolj likerski okus. Ta vrsta se obi\xc4\x8dajno imenuje Chicha Andina in je tipi\xc4\x8dna bo\xc5\xbei\xc4\x8dna pija\xc4\x8da.\n_START_SECTION_\nIdentiteta\n_START_PARAGRAPH_\n\xc4\x8ci\xc4\x8da je na\xc4\x8din, s katerim se ljudje lahko identificirajo z idejami o spolu, rasi, dr\xc5\xbeavljanstvu in skupnosti. Ljudem omogo\xc4\x8da, da gradijo skupnost in kolektivno identiteto, ki je pomembna za ohranjanje in ustvarjanje novih socialnih mre\xc5\xbe. Pogosto se uporabi v okviru praznikov, ki so mo\xc4\x8dan prostor za izgradnjo teh povezav. \xc4\x8ci\xc4\x8da in njena izdelava ima veliko te\xc5\xbeo v dru\xc5\xbebeni organizaciji in dru\xc5\xbebenem polo\xc5\xbeaju."